**Salvatore Mineo Jr**. nado no Bronx, Nova York, o 10 de xaneiro de 1939 e finado en West Hollywood, California, o 12 de febreiro de 1976, foi un actor estadounidense.

Traxectoria
-----------

Sal Mineo e Gigi Perreau asinando autógrafos en 1956.
Mineo naceu no Bronx, fillo Salvatore Mineo Sr. e Josephine Alvisi, que fabricaban ataúdes nos Estados Unidos. Era de orixe siciliana; o seu pai nacera en Italia e a súa, de orixe italiana, naceu nos Estados Unidos.

Dende pequeno quixo ser actor, e sempre recibiu o apoio da súa nai, que o matriculou nunha escola de danza e teatro. Moi pequeno, estreouse en Broadway nun papel en *The Rose Tattoo*, con Maureen Stapleton e interpretando o mozo príncipe Yul Brynner no musical *The King and I*. A partir de 1951, comezou a aparecer tamén na televisión antes de debutar no cinema en 1955, no filme *Pevney Joseph Six Bridges to Cross*, onde superou a Clint Eastwood para obter o papel. O seu primeiro grande éxito chegou con *Rebelde sen causa*, filme protagonizado por James Dean, onde interpretou o mozo problemático John Plato Crawford. Este desempeño resultou nunha candidatura ao Oscar ao mellor actor secundario (un dos candidatos máis novos) e axiña aumentou a súa popularidade. O biógrafo Paul Jeffers contou que Mineo recibiu miles de cartas de mozas, foi assediado por elas en aparicións públicas e escribiu "namorou as mulleres máis bonitas de Hollywood e Nova York". Ao final dos anos 1950 o actor era unha celebridade, por veces referido como o "Switchblade Kid", un apelido que gañou polo seu papel como criminal no filme *Crime in the Streets*.

Interpretou o batería Gene Krupa, no filme *The Gene Krupa Story*, dirixido por Don Weis e protagonizado tamén por Susan Kohner, Darren James e Oliver Susan. En 1960 participou en *Exodus*, como un emigrante xudeu, polo cal gañou un Globo de Ouro ao mellor actor secundario e recibiu a súa segunda candidatura ao Óscar ao mellor actor secundario.

Porén, co pasar dos anos non conseguía facer máis papeis de mozo rebelde, e os traballos fóronse tornando máis escasos. Xunto a iso, os rumores de homosexualidade roldaban a súa carreira, dificultando o seu traballo. Foi o modelo que o artista plástico Harold Stevenson usou para pintar *The New Adam* (1963), un nu tradicional da cultura estadounidense.

En 1957, Mineo fixo unha breve incursión na música pop gravando unhas cancións e un álbum. Dous dos seus sinxelos chegaron ao Top 40 nos Estados Unidos no Billboard Hot 100. O sinxelo máis popular, "Start Movin (In My Direction)", alcanzou a posición 9 na Billboard's pop. Vendeu máis dun millón de copias e foi premiado cun disco de ouro.

### Morte

A lápida de Sal Mineo no Cemiterio Porta do ceo en Nova York.
A noite do 12 de febreiro de 1976, o actor volveu á casa tras un ensaio da obra *P.S. Your Cat Is Dead*. Tras aparcar o seu coche no garaxe do seu apartamento de West Hollywood, foi apuñalado no corazón por un atracador que deseguido abandonou o lugar. A policía investigou múltiples sospeitosos, mais asumiu que o crime foi o resultado dalgún tipo de "motivación homosexual". En marzo de 1979, Lionel Ray Williams foi sentenciado a 57 anos de cárcere por matar a Mineo e por cometer dez atracos na mesma zona. Aínda que existiu moita confusión sobre o que dixeron as testemuñas do que viran na escuridade desa noite, Williams afirmou que non tiña idea de quen era Mineo. Os oficiais posteriormente dixeron que escoitaron a Williams adminitindo o apuñalamento. A esposa de Williams confirmou máis tarde que a noite en que morreu Mineo, o seu marido volvera á casa con sangue na súa camisa. Foi liberado a mediados da década de 1990.

Mineo foi enterrado no Gate of Heaven Cemetery en Hawthorne, Nova York.

Vida persoal
------------

Mineo coñeceu a actriz inglesa Jill Haworth na rodaxe do filme *Exodus* en 1960, en que interpretaban unha parella de amantes. Mineo e Haworth mantiveron unha relación intermitente durante moitos anos e chegaron a prometerse en matrimonio. Segundo o biógrafo de Mineo Michael Gregg Michaud, Haworth cancelou o compromiso tras atopar a Mineo nun encontro sexual con outro home. Os dous continuaron a ser amigos ata a morte de Mineo. Mineo mostrouse descontento coa breve relación que mantivo Haworth co produtor televisivo Aaron Spelling, moito máis vello ca ela. Unha noite en que Mineo atopou a Haworth e Spelling nun club nocturno privado de Beverly Hills, golpeou a Spelling na cara, berrando "sabes cantos anos ten? que andas a facer con ela á túa idea?" Mentres que algúns describiron a Haworth como nada máis que unha amiga e unha pantalla para ocultar as súas parellas homosexuais, Michaud pon en dúbida esa afirmación; indica que a relación entre Mineo e Haworth era real, que Mineo se namorou de Haworth e que a considerou unha das persoas máis importantes da súa vida.

Nunha entrevista en 1972 con Boze Hadleigh, Mineo falou sobre a súa bisexualidade. No momento da súa morte, mantiña unha relación de seis anos co actor Courtney Burr III.

Filmografía
-----------

| Ano | Título | Personaxe |
| --- | --- | --- |
| 1955 | *Six Bridges to Cross* | Jerry (boy) |
| 1955 | *The Private War of Major Benson* | Cadet Col. Sylvester Dusik |
| 1955 | *Rebelde sen causa* | John "Plato" Crawford |
| 1956 | *Crime in the Streets* | Angelo "Baby" Gioia, a.k.a. Bambino |
| 1956 | *Somebody Up There Likes Me* | Romolo |
| 1956 | *Xigante* | Angel Obregón II |
| 1956 | *Rock, Pretty Baby* | Angelo Barrato |
| 1957 | *Dino* | Dino Minetta |
| 1957 | *The Young Don't Cry* | Leslie "Les" Henderson |
| 1958 | *Tonka* | White Bull |
| 1959 | *A Private's Affair* | Luigi Maresi |
| 1959 | *The Gene Krupa Story* | Gene Krupa |
| 1960 | *Exodus* | Dov Landau |
| 1962 | *Escape from Zahrain* | Ahmed |
| 1962 | *The Longest Day* | Pvt. Martini |
| 1964 | *O gran combate* | Red Shirt |
| 1965 | *The Greatest Story Ever Told* | Uriah |
| 1965 | *Who Killed Teddy Bear?* | Lawrence Sherman |
| 1967 | *Stranger on the Run* | George Blaylock |
| 1969 | *Krakatoa, East of Java* | Leoncavallo Borghese |
| 1969 | *80 Steps to Jonah* | Jerry Taggart |
| 1971 | *Escape from the Planet of the Apes* | Dr. Milo |

Notas
-----

1. ↑  Mendez, Antonio (January 2006). *Guía del cine clásico: Protagonistas - Antonio Mendez - Google Books*. ISBN 9788498213881. Consultado o 2012-04-16.
2. ↑  Michaud, Michael Gregg (2011). *Sal Mineo: A Biography*. Three Rivers Press. ISBN 9780307716675. Consultado o 2018-08-09.
3. 1 2 3  "Alvo da própria vida íntima: a ascensão e a queda de Sal Mineo - e sua trágica morte". Consultado o 19 de marzo de 2020.
4. 1 2  Holliday, Peter J. "Mineo, Sal (1939-1976)". Arquivado dende o orixinal o 28 de agosto de 2008. Consultado o 2008-07-20.
5. 1 2 3  Bell, Rachael. "The Switchblade Kid: The Life and Death of Sal Mineo". Arquivado dende o orixinal o 2008-06-29. Consultado o 2008-07-20.
6. ↑  McGilligan, Patrick (1999). *Clint: The Life and Legend*. Londres: Harper Collins. p. 63. ISBN 0-00-638354-8.
7. ↑  Vogel, Carol (2005-09-30). "Exposure for a Nude". *The New York Times*. Consultado o 2008-07-22.
8. ↑  Murrells, Joseph (1978). *The Book of Golden Discs* (2nd ed.). Londres: Barrie and Jenkins Ltd. p. 94. ISBN 0-214-20512-6.
9. ↑  "Actor Sal Mineo Is Stabbed to Death". *Los Angeles Times*. 2006-02-12. Consultado o 2008-07-20.
10. ↑  Bell, Rachael (2008). "The Switchblade Kid: The Life and Death of Sal Mineo". *TruTV*. Turner Broadcasting System, Inc. Arquivado dende o orixinal o 2008-05-28. Consultado o 2008-07-12. The autopsy revealed that Sal died of a single stab wound to the heart.
11. ↑  Ellis, Chris; Ellis, Julie (2005). *The Mammoth Book of Celebrity Murder*. New York: Carroll & Graf Publishers. pp. 419–422. ISBN 0-7867-1568-5.
12. ↑  Wilson, Scott. *Resting Places: The Burial Sites of More Than 14,000 Famous Persons*, 3d ed.: 2 (Kindle Locations 32658-32659). McFarland & Company, Inc. Publishers. Kindle Edition.
13. 1 2 3 4 5  Michael Gregg Michaud. "Sal Mineo: A Biography". Arquivado dende o orixinal o 1 de outubro de 2015. Consultado o 29 de setembro de 2015.
14. ↑  Michael Gregg Michaud. "The Relevance of Sal Mineo". Arquivado dende o orixinal o 30 de setembro de 2015. Consultado o 29 de setembro de 2015.
15. ↑  "Cause Célèbre—A Review Of Sal Mineo: A Biography & Interview With The Author". Consultado o 29 de setembro de 2015.
16. ↑  "Boze Hadleigh interview with Sal Mineo, 1972". Arquivado dende o orixinal o 24 de setembro de 2015. Consultado o 2 de xuño de 2015.
17. ↑  Matthew Carey. "Book helps rediscover murdered Hollywood star". *CNN*. Consultado o 29 de setembro de 2015.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Sal Mineo Modificar a ligazón no Wikidata*** |

### Bibliografía

* Frascella, Lawrence; Weisel, Al (2005). *Live Fast, Die Young: The Wild Ride of Making Rebel Without a Cause*. Touchstone. ISBN 0-7432-6082-1.
* Gilmore, John (1998). *Laid Bare: A Memoir of Wrecked Lives and the Hollywood Death Trip*. Amok Books. ISBN 1-878923-08-0.
* Johansson, Warren; Percy, William A (1994). *Outing: Shattering the Conspiracy of Silence*. Harrington Park Press. p. 91.

### Ligazóns externas

* Páxina oficial

* Portal:Cine
* Portal:Estados Unidos de América
* Portal:Diversidade sexual

|  |  |
| --- | --- |
| Control de autoridades | 
* Wd: Q380997
* WorldCat
* VIAF: 14964549
* Allmovie: p49470
* AlloCiné: 5189
* BNE: XX1057014
* BNF: 139561853
* CANTIC: a11731321
* CERL: cnp01276895
* DeutscheBio: 123972612
* Discogs: 520832
* EBID: ID
* FAST: 1734951
* Filmportal: ID
* GND: 123972612
* IBDB: 53216
* IMDb: nm0000543
* ISNI: 0000000121217717
* LCCN: n81139179
* MusicBrainz: ID
* NKC: xx0095169
* NNDB: 000022152
* NTA: 073279986
* SNAC: w6p02trk
* Songkick: 81198
* SUDOC: 06114651X
* Synchronkartei: 5493
* TMDb: 2770
* WikiTree: Mineo-12

 |